Jacob Hoel

Jacob Nielsen Hoel (født 7. august 1775, død 29. juli 1847) var gårdbruker, offiser og stortingsmann fra Nes i Hedmark.Tallak Lindstøl oppgir 30. juli som dødsdato på side 384.
Han er særlig kjent som leder for den første bondeopposisjonen på Stortinget i 1818–1822, og var bror av bondeføreren Halvor Hoel. 

Jacob Hoel drev jordbruk på storgården Hovinsholm på Helgøya, en gård han hadde kjøpt i 1800. Her var han en foregangsmann når det gjaldt nye metoder i jordbruket.

I ungdommen var Hoel i København hvor han studerte til veterinær og fikk samtidig opplæring i fekting. Da han kom tilbake til Norge ble han i 1798 ansatt som fekte- og ridelærer ved Det norske militaire Institut – Krigsskolen – i Christiania. Året etter ble han utnevnt til kornett ved Oplandske nationale Dragonregiment. Han søkte avskjed som offiser i 1818.

I 1814 var Hoel valgmann ved valget til riksforsamlingen på Eidsvoll. På 
stortinget 1818 var han 1. representant for Hedmark. Han var da medlem av 11 komiteer, blant dem i komiteen om skatteloven av 1816. Hoel var også med på tingsamlingene i 1821 og det overordentlige storting i 1822. Hoel nådde ikke opp ved stortingsvalgene i 1824, 1827, 1830, 1833. Ved de tre siste valgene var han suppleant. Fra 5. mars 1833 møtte han  
resten av stortingssesjonen, da representanten Ole Olsen Evenstad hadde forfall.

Han var medlem av «det Flor-Hoelske parti».

 Noter 

 Referanser 

 Eksterne lenker 



Kategori:Norske bønder
Kategori:Stortingsrepresentanter 1818–1820
Kategori:Stortingsrepresentanter 1821–1823
Kategori:Stortingsrepresentanter 1833–1835
Kategori:Stortingsrepresentanter for Hedmark
Kategori:Personer fra Ringsaker kommune